Maranjaunas (upė)

Maranjaunas () – upė vidurio Brazilijoje, Gojaso valstijoje; viena iš Tokantinso ištakų. Prasideda Sera Žeral do Paranano aukštumose (1070 m aukštyje), tuoj į šiaurę nuo Brazilijos miesto. Vinguriuoja daugiausia į šiaurės vakarus per Brazilijos plokščiakalnį. Žemupyje su Almasu ir dar keletu upių sudaro didelį Sera da Mesos tvenkinį (1784 km²).Mapa Multimodal Goiás, DNIT, 2013. Šaltiniuose skirtingai nurodoma, kur Maranjaunas virsta Tokantinsu – vienur teigiama, kad po Maranjauno ir Almaso santakos (dabar – nuo Sera da Mesos užtvankos), kitur – jog nuo Maranjauno ir Paranano santakosTocantins River, marineregions.org (tokiu atveju Maranjaunas teka ir per Tokantinso valstiją).

Didžiausias intakas – Almasas (kairysis).

Didesnis miestas prie Maranjauno – Uruasu.

 Šaltiniai 

Kategorija:Brazilijos upės